12. Monyenyane ea makatsang Mosali o kenya tattoo ka maoto bakeng sa basali 19 Fa re lapa, a le ka motlha re se akanye gore re ka fokotsa kgatelelo eo le go boa re nna le boipelo ka go fokotsa nako ya thuto ya Baebele ya motho ka namana, ya tirelo ya tshimo le ya go nna gone mo dipokanong. Ebu, tseno ke dilo tsa botlhokwa tse ka tsone re ka amogelang moya o o boitshepo wa ga Jehofa, o boipelo e leng leungo la one. (Bagalatia 5:22) Ka metlha ditiro tsa Bokeresete di a lapolosa e bile gantsi ga di lapise motho ka tsela e e feteletseng. (Mathaio 11:28-30) Go ka direga gore dilo tse di re tsenyang letsapa ke dilo tse e seng tsa semoya kgotsa ke ditiro tsa boitapoloso, e seng dilo tsa semoya. Go itlwaetsa go robala go sa le gale go ka re thusa go lapologelwa. Go ipha nako e e lekaneng ya go ikhutsa go ka thusa fela thata. N. H. Knorr, yo e neng e le leloko la Setlhopha se se Laolang sa Basupi ba ga Jehofa go fitlha a tlhokafala, o ne a tlhola a raya barongwa a re: “Fa o kgobega marapo, selo sa ntlha se o tshwanetseng go se dira ke go ikhutsa. O tla gakgamala tota go bona kafa go nnang motlhofo ka teng go rarabolola mo e batlileng e le bothata bongwe le bongwe fa o ile wa robala nako e e lekaneng!”